LEHDISTÖTIEDOTE

 02-03-2023

# Vuoden 2023 tuoteluettelo – entistä älykkäämpiä kaivumaailmaa muuttavia tuotteita

**engcon, maailman johtava kaivukoneisiin tarkoitettujen rototilttien, pikakiinnikkeiden ja lisävarusteiden valmistaja, kehittää jatkuvasti tuotteitaan**. **Yritys julkaisi äskettäin vuoden 2023 tuoteluettelonsa, joka sisältää monia uutuuksia, jotka vastaavat loppuasiakkaiden tarpeisiin.**

engcon esittelee vuodelle 2023 kolmannen sukupolven rototilttinsä ja monia muihin lisävarusteisiin liittyviä tuoteuutuuksia. Kolmannen sukupolven engcon-rototiltit julkistettiin ensimmäisen kerran vuoden 2022 toukokuussa Norjassa Vei og Anlegg -messuilla. Uusi rototilttijärjestelmä tulee muuttamaan kaivualaa älykkäällä tekniikallaan, joka vastaa lisääntyviin sähköistys-, digitalisaatio-, turvallisuus- ja kestävyysvaatimuksiin. engconin nyt esittelemissä uutuuksissa ja ratkaisuissa keskipisteenä ovat loppukäyttäjän tarpeet, mukavuus ja turvallisuus. Yksi uudistuksista on se, että engconin irrotettavaan, 14–19 tonnin kaivukoneisiin tarkoitettuun GRD60-tartuntakourakasettiin on otettu vakiovarusteeksi öljyliittimet, joilla käytettävyys saadaan kätevämmäksi. Tartuntakoura on lisäksi kallistettu alaspäin 15 astetta työskentelyn mahdollistamiseksi eri asennoissa ja tarttumisulottuman pidentämiseksi. Tartuntakourakasetti kiinnitetään helposti tartuntakoukuilla työlaitekiinnikkeeseen, minkä jälkeen se lukitaan ja hydrauliikka kytketään yhdellä kädenliikkeellä.

– Innovaatiovetoisen ja loppuasiakkaaseen keskittyvän työmme ansiosta asiakkaamme voivat luottaa siihen, että engcon toimittaa aina uusinta teknologiaa. Tuotteemme sisältävät juuri sellaisia premium-luokan turvallisuuskokonaisuuksia, joita asiakkaamme arvostavat tänään, huomenna ja tulevaisuudessa, sanoo Martin Engström, joka työskentelee engconilla Product Managerina.

## engcon kehittää harjalaitteitaan

Rototilttijärjestelmässä voidaan käyttää monia erilaisia työlaitekiinnikkeitä, joihin on mahdollista kytkeä esimerkiksi harjalaite. Tämä on saanut hyvän vastaanoton loppuasiakkaiden keskuudessa, sillä asiakkaat ovat pyytäneet valikoimassa olevista harjalaitteista lisää eri kokoja, joilla on samat ominaisuudet. Nyt valikoimaan on myös tuotu 4–6 tonnin kaivukoneisiin tarkoitettu irrotettava harjalaite, joka on sovitettu S40-kiinnikkeelle. engconin työlaitekiinnikkeissä on valmius sekä irrotettavalle tartuntakourakasetille että irrotettavalle harjalaitteelle.

Uutta on myös se, että kaikki irrotettavat harjalaitteemme toimitetaan kapealla harjasarjalla, joka on kehitetty käytettäväksi esimerkiksi salaojituksessa, kaapelien esiinharjauksessa tai muilla vaikeapääsyisillä pinnoilla.

– On todella hienoa, kun asiakkaamme itse pyytävät tuotteidemme jatkokehittelyä. Se osoittaa, että he käyttävät tuotteitamme aktiivisesti ja arvostavat niitä. Heidän palautteensa avulla saamme mahdollisuuden lanseerata uutuuksia ja edelleen kehitettyjä tuotteita, jotka on räätälöity vastaamaan heidän tarpeitaan, Martin Engström jatkaa.

Katso koko tuoteluettelo [tästä](https://engcon.com/download/18.2dca5a09175a4a8260e9946/1675753466467/engcon-product-catalogue-FI.pdf). Monet engconin uutuuksista esitellään 14.–18. maaliskuuta vuoden suurimmilla konemessuilla Conexpo 2023:ssa Yhdysvalloissa Las Vegasissa. Tule tapaamaan engconia osastolle F8533.

**Jos haluat lisätietoja, ota yhteyttä:**
Martin Engström, Product Manager | martin.engstrom@engcon.se | +46 [0]70 571 76 61
Viktoria Winberg, Marketing Manager | viktoria.winberg@engcon.se | + 46 [0]70 316 16 77

engcon on johtava maailmanlaajuinen rototilttien ja niihin soveltuvien työlaitteiden toimittaja. Ne tekevät kaivukoneista entistä tehokkaampia, monikäyttöisempiä, kannattavampia, turvallisempia ja kestävämpiä. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 13 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2022 oli noin 1,9 miljardia Ruotsin kruunua. engconin B-osake on noteerattu Nasdaq Tukholmassa.

Lisätietoja on osoitteessa [www.engcongroup.com](http://www.engcongroup.com)